Okresná prokuratúra Pezinok 
Šenkvická cesta 5, 902 01 Pezinok

Sp. zn. : 2 Pv 561/13/1107	Pezinok, 14.10.2013
EEČ : 2-14-151-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Pezinok
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
napriek tomu, že mu zo Zákona o rodine vyplýva povinnosť prispievať na výživu svojho syna XXXXX, narodeného XXXXX bytom XXXXX, XXXXX deklarovanej rozsudkom Okresného súdu XXXXX, č.k.: XXXXX zo d¨ľa 10.11.2010, právoplatným 20.12.2010, ktorým bol zaviazaný prispievať na výživu mal. XXXXX sumou 140 eur mesačne, vždy do 15-teho d¨ľa v mesiaci vopred k rukám matky oprávneného dieťaťa XXXXXXXXXX 
v mieste svojho trvalého bydliska a všade tam, kde sa zdržiaval v období od mesiaca apríl 2013 až doposiaľ, t.j. mesiaca september 2013 vrátane si riadne uvedenú povinnosť neplnil, čím mu za uvedené obdobie vznikol dlh na výživnom na syna XXXXX vo výške 700 eur,

lebo zanikla trestnosť činu

Odôvodnenie:
Uznesením povereného príslušníka Obvodného oddelenia PZ v XXXXX, Okresného riaditeľstva PZ v XXXXX, zo d¨ľa 17.07.2013 pod ČVS: XXXXX bolo podľa § 199 ods.1 začaté trestné stíhanie a súčasne podľa § 206 ods. 1 Trestného poriadku vznesené obvinenie XXXXX, narodenému d¨ľa XXXXX v Modre, pre trestný čin zanedbania povinnej výživy podľa § 207 ods. 1 Trestného zákona na tom skutkovom základe, ako je uvedené vo výrokovej časti tohto uznesenia.

         Poverený príslušník Obvodného oddelenia PZ v XXXXX vykonal všetky potrebné úkony pre objektívne a úplné zistenie skutkového stavu, a to výsluch obvineného ako aj poškodenej, XXXXXXXXXX a XXXXX, zabezpečil do spisového materiálu rozsudok Okresného súdu XXXXX, č.k.: XXXXX zo d¨ľa 10.11.2010, fotokópie poštových poukážok uhradeného výživného, ako aj ďalšie listinné dôkazy obsiahnuté vo vyšetrovacom spise.

          Po skončení skráteného vyšetrovania poverený príslušník Obvodného oddelenia PZ v XXXXX predložil d¨ľa 09.09.2013 dozorujúcemu prokurátorovi tunajšej prokuratúry vyšetrovací spis s návrhom na zastavenie trestného stíhania vedeného proti obvinenému XXXXX z dôvodu zániku trestnosti stíhaného trestného činu.
 
          Preskúmaním na vec sa vzťahujúceho spisového materiálu predloženého policajtom, vedeného pod ČVS: XXXXX som dospel k záveru, že trestné stíhanie proti obvinenému XXXXX pre trestný čin zanedbania povinnej výživy podľa § 207 ods. 1 Trestného zákona je potrebné zastaviť podľa § 215 ods. 1 písm. h) Trestného poriadku s poukazom na ustanovenie o účinnej ľútosti podľa § 86 ods. 1 písm. a) Trestného zákona.

          Obvinený XXXXX vo výpovedi d¨ľa 31.07.2013 uviedol, že je pravdou, že si riadne vyživovaciu povinnosť voči synovi XXXXX neplnil. Dlžné výživné za obdobie od apríla 2013 od júla 2013 uhradil d¨ľa 29.07.2013. Uviedol, že dlžnú sumu na výživnom za mesiac august uhradí ihneď po tom, čo si prevezme podporu v nezamestnanosti z ÚPSVaR. Celá situácia ho mrzí, ale v apríli 2013 prišiel o zamestnanie a preto mu vznikol dlh na výživnom.   

          Ako vyplýva z príslušného spisového materiálu, najmä z fotokópií poštových poukážok, obvinený XXXXX uhradil na adresu poškodenej XXXXXXXXXX d¨ľa 29.07.2013 sumu 560 eur, d¨ľa 18.08.2013 sumu 140 eur  a d¨ľa 08.10.2013 sumu 140 eur za mesiace august a september 2013.

          D¨ľa 03.09.2013 bola opätovne vypočutá svedky¨ľa – poškodená XXXXXXXXXX ktorá potvrdila prijatie vyššie uvedených platieb a uviedla, že momentálne jej bývalý manžel na bežnom výživnom dĺži iba za mesiac september 2013.

          Trestného činu zanedbania povinnej výživy podľa § 207 ods. 1 Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného.

          Podľa § 86 ods. 1 písm. a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

          Podľa § 215 ods. 1 písmeno h) Trestného poriadku prokurátor zastaví trestné stíhanie, ak zanikla trestnosť činu.

          Keďže splnenie vyživovacej povinnosti je dôležitejšie ako samotné potrestanie páchateľa, jeho trestnosť za splnenia podmienok stanovených zákonom zanikne. Základnou a nevyhnutnou podmienkou pre zánik trestnosti je, že páchateľ dodatočne splní svoju vyživovaciu povinnosť v celom rozsahu. Táto povinnosť však musí byť splnená skôr, než sa súd odoberie na záverečnú poradu.

          S poukazom na všetky vyššie uvedené skutočnosti, bolo potrebné rozhodnúť o týchto skutkoch tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Macenko
prokurátor